Underwägs hämmer bimene Alpöhi und sinere Enkelin feine Alpchääs gässe, womer während em laufe verputzt händ. Churz drufabe hämmer e kuuli Hütte entdeckt wo zwei Chind boue händ, was natürli en guete Grund für es Päuseli und en Imbiss xii isch... (inzwüsche hät d'Billa d'Öpfel müese träge, und dementsprechend hät jetzt sie allne wele Öpfel adräie...) womer wieder us de Hütte usecho sind, hämmer gmerkt das es agfange hät regne und sind dementsprechend no viel  schneller de Berg uf tunt als bis jetzt. Es isch e wunderschöni Wanderig xii, und nach ere Stund simmer dän doch no bi oisem Berggasthus acho.